شەفەق
نیوز/ ئاهەنگ ساڵیاد لەداڵگبوی پیغەمبەر لە تونس، ئمڕوو پەنجشەممە، تویڕەیی و کاردانەوەی
فراوانیگ لەبان سۆشیال میدیا پەیا کرد، دویای سەماکردن دویەتەیل لەو ئاهەنگە، ک لایەن
رێکخەر ئاهەنگەگە ناچار بوی داوای وەخشین لە جەماوەر بکەێد.
کۆمەڵەی
ڤیستواڵ ناودەوڵەتی لەداڵگبوی پیغەمبەر لە تونس، رووژ سێشەممەی گوزەشتە، لە شار قەیرەوان
ئاهەنگیگ سازێد، و مەردمەگە سەرسام بوین، هەنای دویەتەیلیگ وە پڕتاڵ کوڵ، دەسکردنە
سەماکردن، وەگەرد سروودەیل ئاینی.
ئیزگەی
"مۆزاییک ئێف ئێم" تونسی وت: سیمای دویەتەیل بیزاری وتویڕەیی لەلای ئامادەبویەیل
دروس کرە، ک فرەیان لە شوینەگە چینە دەیشت، لەوەر ئەو سیمایلە ک وە ناپووڕیاگ دانەی
قەڵەم.
لەبان
سۆشیال میدیا، هەژمارەیلیگ ئەو پارچە ڤیدیۆ بڵاو کردن، ک دویەتەیل لەناوی وەی بوون
ئاینیە سەما کەن.
لەلای
خوەییش، کۆمەڵەی ڤیستواڵ ناودەوڵەتی لە سەمای دویەتەیل داوای وەخشین کرد، و وت: وەرجەیە
هوشداری خاوەن نمایشەگە لەی کارە کردیە، وتیش: داوا لەلی کردیە ئیجویر نمایشە بووسنێد،
و ئەوەیش جیوەجی کریا.
